Nagenoeg R50 m. aan geskorste staatsamptenare betaalArgieffoto Volgens die departement van staatsdiens en administrasie het 238 werknemers van nasionale departemente reeds sowat R27 miljoen in terme van salarisse en voordele ontvang nadat hulle geskors is. Nagenoeg R20 miljoen is aan 163 werknemers van provinsiale departemente uitbetaal. Die mees algemene rede vir die skorsings is wangedrag, insluitend aanranding, oneerlikheid, korrupsie en bedrog. ‘n Aantal dissiplinêre verhore word dikwels vir jare uitgestel weens verskeie redes soos die onbeskikbaarheid van partye, mediese redes en die onwilligheid van amptenare om deel te neem. Brent Simons, woordvoerder van die departement van staatsdiens en administrasie, sê die minister wil die proses rakende skorsing bespoedig of wysig. “Indien iemand geskors word en steeds hulle volle salaris ontvang, moet die skorsing binne 30 dae hersien word,” het Simons aan die koerant gesê.